Anna
        
         (britisk dronning)
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie,Englands historie,Biografier i Englands historie
Anna var dronning av England, Skottland og Irland fra 1702 til 1707, og dronning av Storbritannia og Irland fra 1707 til 1714, etter etableringen av realunionen mellom England og Skottland i 1707.
Anna var datter av den katolske Jakob 2, men var selv protestant, brøt med sin far under revolusjonen i 1688 og sluttet seg til sin eldre søster Maria og hennes mann Vilhelm av Oranien. Disse slo Jakob og regjerte deretter som Vilhelm 3 og Maria 2. Da Vilhelm døde i 1702, ble Anna valgt til dronning.Anna var den siste regenten av slekten Stuart. Hennes regjeringstid var preget av den spanske arvefølgekrig (1701–1714). John Churchill, hertug av Marlborough, hadde stor innflytelse på Anna gjennom sin kone Sarah Jennings, som var dronningens venninne. Etter hvert fjernet Anna seg fra Marlborough og whiggene som «krigsparti», og ved regjeringsskiftet 1710 kom toryen som «fredsparti» i forgrunnen.Anna var gift med prins Georg av Danmark, som hun hadde 17 barn med, men ingen av barna overlevde barndommen. Da Anna døde 49 år gammel i 1714, ble hun derfor etterfulgt av sin protestantiske tremenning, hertug Georg av Hannover. Les mer i Store norske leksikon regenter i England regenter i Skottland regenter i Storbritannia Storbritannias historie Litteratur Gregg, Edward (2004/2012). Anne (1665-1714). Oxford Dictionary of National Biography. Oxford: Oxford University Press.